Բաչիչիո

Ջովանի Բատիստա Գաուլի, մականվանյալ Բաչիչիո (Baciccio) (իտալ՝. Giovanni Battista Gaulli, ), բարոկկոյի դարաշրջանի իտալացի նկարիչ, որմնանկարի ու դիմանկարի անվանի վարպետ։

Սկզբնական շրջանում Ճենովայում աշակերտել է Լուչանո Բորզոնեին։ 1653 թվականին եկել է Հռոմ, որտեղ ծանոթացել ու մտերմացել է անվանի քանդակագործ ու նկարիչ Ջովանի Լորենցո Բեռնինիի հետ։ Վերջինս օգնել է Գաուլիին կարևոր պատվերներ ձեռք բերելու գործում։ 1657 թվականին նկարչի ծնողները ժանտախտի համաճարակի զոհ են դարձել։

1662 թվականին Գաուլին անդամագրվել է Հռոմի Սուրբ Ղուկասի անվան գեղարվեստական ակադեմիային, տասներկու տարի անց ընտրվել այդ ակադեմիայի նախագահ (Principi):

Ջովանի Գաուլիի վաղ շրջանի աշխատանքներում զգացվում է Պիտեր Պաուլ Ռուբենսի և Անտոնիս վան Դեյկի, ավելի ուշ շրջանի գործերում՝ Ջովանի Բեռնինիի ստեղծագործական ազդեցությունը։

Գաուլի-Բաչիչիոն բազմաթիվ աշակերտներ է ունեցել, որոնցից հիշատակման են արժանի հատկապես հետագայում ճանաչված նկարիչներ դարձած Լուդովիկո Մաձանտին, Ջովանի Օդաձին և Ջովանի Բատիստա Բրուգին։ Ժամանակակիցները Գաուլիին բնութագրել են որպես արագ բռնկվող, բորբոքվող, բայց վրդովմունքի պատճառների վերացումից հետո շուտ հանգստացող, միաժամանակ՝ շատ ազատամիտ, առատաձեռն, աղքատախնամ անձնավորության։

Ստեղծագործությունների ընտրանի

Որմնանկարներ 
 Իլ Ջեզու եկեղեցում (1668—1683) — նրա ամենահամբավավոր ստեղծագործությունը
 Քրիստոսի անվան հաղթարշավը (1679)
 Սանտ Անիեզե ին Ագոնե եկեղեցում (1668-71)

Դիմանկարներ 
Հռոմի պապերի՝
 Ալեքսանդր VII-ի
 Կղեմես IX-ի
 Կղեմես X-ի
 Իննոկենտիոս XI-ի
 Ալեքսանդր VIII-ի
 Ինոկենտիոս XII-ի
Կղեմես XI-ի
 Ջանլորենցո Բեռնինիի (1665)
 Լեոպոլդո Մեդիչիի ( 1675)
 Ինքնանկար (1667/1668)

Աստվածաշնչյան թեմաներով 
 Հարսանիք Կաննայում
 Հովհաննես Մկրտիչն անապատում (մոտ. 1671)
 Հովհաննես Մկրտիչ (1676)
 Ոսկե հորթի պաշտամունքը (1683)

Գրականություն

Պատկերասրահ

Ծանոթագրություններ

Արտաքին հղումներ 

 Արթսիկլոպեդիա

17-րդ դարի իտալացի նկարիչներ
Իտալացի քանդակագործներ